बाहरी राज्यों की बसें वसूल रही ज्यादा किराया, लोगों को लग रहा चूना
कसौली | हिमाचलप्रदेश में बाहरी राज्यों से आने वाली हरियाणा पंजाब रोडवेज की बसों द्वारा सवारियों से लोकल रूट्स पर हिमाचल पथ परिवहन निगम की बसों से अधिक किराया वसूला जा रहा है। इससे यात्रियों को किराए में लूटा जा रहा है। गौर हो कि कालका-शिमला नेशनल हाईवे पर बाहरी राज्यों से अनेकों बसें आती जाती हैं और हजारों यात्री रोजाना इन बसों में सफर करते हैं परंतु इन बसों द्वारा लोकल रूट पर यात्रियों से हिमाचल परिवहन निगम की बसों से ज्यादा किराया की वसूली की जा रही है और एचआरटीसी प्रशासन इस ख़बर से बेखबर है। किराए के साथ-साथ किलोमीटर में भी अंतर है। हिमाचल की बसों में 5 किलो मीटर के सात रुपए लिए जा रहे हैं वही पंजाब रोडवेज की बस में 10 हरियाणा रोडवेज की बस द्वारा 7 रुपए के साथ साथ तीन रुपए की टिकट यानी 13 रुपए तक चार्ज किए जा रहे हंै। डीके नारंग क्षेत्रीय प्रबंधक एचआरटीसी सोलन ने कहा कि बाहरी राज्यों की बसंे अगर यात्रियो से ओवर चार्ज कर रही है तो गलत है। सचिव परिवहन को इससे अवगत करवाया जाएगा।
hin_Deva hin_Deva